# Senarai semak pelajar untuk permohonan bahasa WACE dalam talian

Gunakan senarai semak ini untuk memastikan bahawa anda mempunyai semua yang diperlukan sebelum memulakan permohonan. Untuk melengkapkan aplikasi dalam talian anda, anda perlu menggunakan komputer, sama ada di rumah atau di sekolah. Sekiranya anda mempunyai sebarang pertanyaan, sila minta ibu bapa atau penjaga atau guru bahasa anda untuk membantu.

**Log masuk ke portal pelajar**

**1**

Untuk log masuk ke portal pelajar, anda memerlukan **nombor pelajar WA** anda, yang boleh anda temui pada laporan sekolah anda. Ia juga mungkin terdapat pada SmartRider anda. Anda memerlukan **alamat e-mel peribadi** dan mesti boleh mengakses akaun e-mel peribadi anda semasa melengkapkan permohonan dalam talian.

**Maklumat pendidikan**

**2**

Pastikan anda mempunyai:

* butiran sekolah yang anda hadiri bagi setiap tahun persekolahan daripada Prasekolah:
* nama sekolah tersebut
* bahasa utama yang digunakan untuk pengajaran di sekolah
* bahasa yang dipelajari
* jumlah jam pembelajaran bahasa seminggu
* laporan sekolah untuk tahun-tahun anda bersekolah di luar negara

**Maklumat kediaman**

**3**

Anda perlu menyediakan butiran berikut:

* negara yang pernah anda diami
* negara yang pernah anda lawati
* tujuan lawatan ke negara tersebut
* tempoh lawatan ke negara tersebut

**Latar belakang linguistik**

**4**

Anda perlu menyediakan butiran berikut:

* bahasa pertuturan pertama yang anda pelajari
* bahasa lain yang anda boleh tuturkan, baca atau tulis
* bahasa yang anda tuturkan dengan ibu bapa atau penjaga anda dan dengan adik-beradik serta rakan anda

**Dokumen sokongan**

**5**

Anda perlu mengambil gambar atau mengimbas dokumen berikut:

* borang pengakuan ibu bapa/penjaga (wajib)
* halaman yang mengandungi pengenalan pasport, jika berkenaan
* rekod pergerakan antarabangsa, jika berkenaan
* laporan sekolah luar negara, jika berkenaan

Simpan dokumen sokongan ke dalam komputer anda atau peranti mudah alih sebagai fail **.pdf**, **.jpg**, **.jpeg** atau **.png** dengan **saiz** **maksimum 4MB** **untuk setiap fail**. Anda tidak akan dapat memuat naik dokumen **Word**.